आदियोगी ने यह संभावना दिखायी कि हमें उन सीमाओं के अंदर कैद रहने की ज़रूरत नहीं है जो मानव-जाति के लिए कुदरती समझी जाती है। एक तरीका है जिससे आप शरीर की सीमा में रहते हुए भी उसी का होकर यानी सिर्फ शरीर होकर ना रह जाएं। शरीर में रहें लेकिन शरीर ना बन जाएं। अपने मन की तकलीफों से पूरी तरह‍ अछूता रहकर अपने मन को बेहतरीन तरीके से इस्तेमाल करने का उपाय भी है। आप फिलहाल अस्तित्व के जिस भी आयाम में हैं उसके परे जाने की काबिलियत आपमें है– ज़िंदगी जीने का एक दूसरा तरीका भी है। आदियोगी ने कहा था, “आपकी मौजूदा सीमाओं के परे भी आपका विकास हो सकता है बशर्ते आप अपने ऊपर कुछ जरूरी काम करें।” फिर उन्होंने विकास के तरीके बताये। यही है आदियोगी का महत्व।